
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ρυθμίσεις θεμάτων περιορισμών στην ανάληψη 
μετρητών και τη μεταφορά κεφαλαίων. 

2 Τροποποίηση της υπ' αριθμ. ΓΔΟΠ0001608ΕΞ2015/ 
07.12.2015 απόφασης του Υπουργού Οικονομικών 
«Άρση περιορισμών της Πράξης Νομοθετικού Πε¬ 
ριεχομένου της 18.7.2015 (Α'84) για τη διενέργεια 
συναλλαγών στις ελληνικές οργανωμένες αγορές 
επί χρηματοπιστωτικών μέσων» (Β' 2625). 


ΑΠΟΦΑΣΕΙΣ 

Αριθμ. Γ.Δ.Ο.Π. 000117 5 ΕΞ 2017 (1) 

Ρυθμίσεις θεμάτων περιορισμών στην ανάληψη 

μετρητών και τη μεταφορά κεφαλαίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 18 του άρθρου πρώτου της Πράξης 
Νομοθετικού Περιεχομένου της 18ης Ιουλίου 2015 «Επεί¬ 
γουσες ρυθμίσεις για τη θέσπιση περιορισμών στην ανά¬ 
ληψη μετρητών και τη μεταφορά κεφαλαίων και τις τρο¬ 
ποποιήσεις των νόμων 4063/2012,4172/2013,4331/2015 
και 4334/2015» (Α' 84), η οποία κυρώθηκε με το άρθρο 4 
του ν. 4350/2015 (Α' 161), όπως τροποποιήθηκε και ισχύει. 

β)Τουπ.δ. 111/2014 «Οργανισμός Υπουργείου Οικονο¬ 
μικών» (Α' 178), όπως ισχύει. 

γ) Του π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

δ) Του άρθρου 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (Α' 98). 

2. Την ανάγκη να τροποποιηθούν περιορισμοί και απα¬ 
γορεύσεις συναλλαγών και πράξεων που προβλέπονται 
στο άρθρο πρώτο της από 18 Ιουλίου 2015 Πράξης Νο¬ 
μοθετικού Περιεχομένου (Α' 84). 

3. Την εισήγηση του Συμβουλίου Συστημικής Ευστάθειας. 

4. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την τροποποίηση των περιορισμών στην ανάληψη με¬ 
τρητών και στη μεταφορά κεφαλαίων που θεσπίστηκαν με 


την Πράξη Νομοθετικού Περιεχομένου της 18ης Ιουλίου 
2015 (Α' 84), όπως ισχύει, ως εξής: 

1. Το τελευταίο εδάφιο της παραγράφου 2 του άρθρου 
πρώτου της Πράξης Νομοθετικού Περιεχομένου της 
18ης Ιουλίου 2015, όπως ισχύει, αντικαθίσταται από την 
1 η Σεπτεμβρίου 2017, ως ακολούθως: 

«Μετρητά που δεν αναλήφθηκαν κάποια ημέρα ή ημέρες 
μπορούν να αναληφθούν σωρευτικά έως του ποσού των 
χιλίων οκτακόσιων ευρώ (1.800) ανά ημερολογιακό μήνα». 

2. Η παράγραφος 6α του άρθρου πρώτου της Πράξης 
Νομοθετικού Περιεχομένου της 18ης Ιουλίου 2015, όπως 
ισχύει, τροποποιείται ως ακολούθως: 

«6α. Επιτρέπεται σε εταιρείες, που έχουν τη μορφή νομι¬ 
κού προσώπου και τηρούν απλογραφικό ή διπλογραφικό 
λογιστικό σύστημα, το άνοιγμα λογαριασμού, όψεως ή 
καταθετικού, σε πιστωτικό ίδρυμα μέσω της δημιουργίας 
νέου κωδικού πελάτη ((ΙυΒΐοιηθί' ΙΩ), ανεξαρτήτως της 
ύπαρξης άλλου διαθέσιμου λογαριασμού του οποίου είναι 
δικαιούχοι. Στις περιπτώσεις της παρούσας παραγράφου 
δεν εφαρμόζονται οι διατάξεις της παραγράφου 7 του 
άρθρου πρώτου της Πράξης Νομοθετικού Περιεχομένου 
της 18ης Ιουλίου 2015». 

3. Στο τέλος της περίπτωσης ε' της παραγράφου 7 του 
άρθρου πρώτου της Πράξης Νομοθετικού Περιεχομένου 
της 18ης Ιουλίου 2015, προστίθεται εδάφιο το οποίο έχει, 
ως εξής: 

«Ομοίως, επιτρέπεται το άνοιγμα τραπεζικού λογαρια¬ 
σμού, εφόσον δεν τηρείται ήδη άλλος τραπεζικός λογα¬ 
ριασμός, από όσους είναι επαγγελματίες αγρότες υπό την 
έννοια του ν. 3874/2010». 

4. Στο τέλος της περίπτωσης Γ της παραγράφου 7 του 
άρθρου πρώτου της Πράξης Νομοθετικού Περιεχομένου 
της 18ης Ιουλίου 2015, προστίθεται εδάφιο το οποίο έχει, 
ως εξής: 

«Επίσης επιτρέπεται από εργαζόμενο το άνοιγμα λογα¬ 
ριασμού μισθοδοσίας σε άλλο πιστωτικό ίδρυμα, εκτός 
αυτού στο οποίο ήδη τηρεί λογαριασμό, εφόσον ο νέος 
εργοδότης του καταβάλλει τη μισθοδοσία σε διαφορετικό 
πιστωτικό ίδρυμα από αυτό στο οποίο τηρεί λογαριασμό 
ο εργαζόμενος. Ομοίως, εφαρμόζονται αναλογικά τα εδά¬ 
φια 2 έως και 4 της παρούσας περίπτωσης». 

5. Μετά την περίπτωση ιθ της παραγράφου 7 του άρ¬ 
θρου πρώτου της Πράξης Νομοθετικού Περιεχομένου 
της 18ης Ιουλίου 2015, προστίθενται νέες περιπτώσεις, 
ως ακολούθως: 

«κ. το άνοιγμα λογαριασμού από φυσικά πρόσωπα προ- 
κειμένου να κατατεθεί σε αυτόν το τίμημα ωρίμανσης 
από ασφαλιστήριο συμβόλαιο ή αποζημίωση από ασφα- 

Τεύχος Β'2723/03.08.2017 


λιστική εταιρεία, εφόσον δεν τηρούν ήδη λογαριασμό σε 
πιστωτικό ίδρυμα. 

κα. το άνοιγμα ειδικού, χωρίς δικαίωμα ανάληψης, ακα¬ 
τάσχετου επαγγελματικού τραπεζικού λογαριασμού των 
υπαλλήλων ηλεκτρονικού πλειστηριασμού, σύμφωνα με τις 
διατάξειςτων αποφάσεων που εκδίδονται κατ'εξουσιοδό- 
τηση των παρ. 13 και 15 του άρθρου 959Ατου Κ.Πολ.Δ. Από 
τον λογαριασμό αυτόν δεν επιτρέπεται εκτέλεση μεταφο¬ 
ράς κεφαλαίων προς το εξωτερικό, εκτός των περιπτώσεων 
υποχρέωσης επιστροφής της εγγύησης των υποψηφίων 
πλειοδοτών σύμφωνα με τις διατάξεις του άρθρου 11 
της αριθμ. 41756 οικ/26.5.2017 απόφασης του Υπουργού 
Δικαιοσύνης, Διαφάνειας και Ανθρωπίνων Δικαιωμάτων 
(Β' 1884), όπως εκάστοτε ισχύει, εφόσον η εγγύηση προ¬ 
ήλθε με μεταφορά κεφαλαίων από το εξωτερικό.». 

6. Μετά το δεύτερο εδάφιο της περίπτωσης στ της πα¬ 
ραγράφου 11 του άρθρου πρώτου της Πράξης Νομοθε¬ 
τικού Περιεχομένου της 18 Ιουλίου 2015, προστίθενται 
δύο νέα εδάφια, ως ακολούθως: 

«Από εξουσιοδοτημένο πρόσωπο των ναυτιλιακών αυ¬ 
τών εταιρειών δύναται να μεταφέρεται στο εξωτερικό για 
τις ανάγκες του πλοίου («ς35Η-ΐο γπθβϊθγ») το ανωτέρω 
ποσό των μετρητών ως ανώτατο όριο, με την προσκό¬ 
μιση δικαιολογητικών στην αρμόδια τελωνειακή αρχή. 
Τα δικαιολογητικά αυτά θα οριστούν με απόφαση της 
Επιτροπής Έγκρισης Τραπεζικών Συναλλαγών». 

7. Το τελευταίο εδάφιο της περίπτωσης στ' της παρα¬ 
γράφου 11 του άρθρου πρώτου της Πράξης Νομοθετικού 
Περιεχομένου της 18 Ιουλίου 2015, αντικαθίσταται από 
την 1 η Σεπτεμβρίου 2017, ως ακολούθως: 

«Πέραν των ανωτέρω, επιτρέπεται η πραγματοποίηση 
ανάληψης μετρητών έως του ποσοστού 50% συνολικά, 
από χρηματικά ποσά τα οποία, μετά την 1 η Σεπτεμβρίου 
2017, μεταφέρονται από την αλλοδαπή με μεταφορά πί¬ 
στωσης σε υφιστάμενους λογαριασμούς, που τηρούνται 
σε πιστωτικό ίδρυμα στην Ελλάδα, με διαδικασία οριζόμε¬ 
νη από την Επιτροπή ΈγκρισηςΤραπεζικών Συναλλαγών». 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 

Τροποποίηση της υπ' αριθμ. ΓΔΟΠ0001608ΕΞ 
2015/07.12.2015 απόφασης του Υπουργού Οικο¬ 
νομικών «Άρση περιορισμών της Πράξης Νομο¬ 
θετικού Περιεχομένου της 18.7.2015 (Α'84) για 
τη διενέργεια συναλλαγών στις ελληνικές οργα¬ 
νωμένες αγορές επί χρηματοπιστωτικών μέσων» 
(Β' 2625). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α.Των παραγράφων 9,10 και 18 του άρθρου πρώτου της 
Πράξης Νομοθετικού Περιεχομένου της 18ης Ιουλίου 2015 


«Επείγουσες ρυθμίσεις για τη θέσπιση περιορισμών 
στην ανάληψη μετρητών και τη μεταφορά κεφαλαίων 
και τις τροποποιήσεις των νόμων 4063/2012,4172/2013, 
4331/2015 και 4334/2015» (Α'84), 

β.Τουπ.δ. 111/2014 «Οργανισμός Υπουργείου Οικονο¬ 
μικών» (Α' 178), όπως ισχύει. 

γ. Του π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

δ.Του άρθρου 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (Α' 98). 

2. Την ανάγκη να τροποποιηθούν περιορισμοί και απα¬ 
γορεύσεις συναλλαγών και πράξεων που προβλέπονται 
στο άρθρο πρώτο της από 18 Ιουλίου 2015 Πράξης Νο¬ 
μοθετικού Περιεχομένου (Α' 84). 

3. Την υπ' αριθμ. ΓΔΌΠ0001608ΕΞ2015/07.12.2015 από¬ 
φαση του Υπουργού Οικονομικών «Άρση περιορισμών της 
Πράξης Νομοθετικού Περιεχομένου της 18.7.2015 (Α' 84) 
για τη διενέργεια συναλλαγών στις ελληνικές οργανωμένες 
αγορές επί χρηματοπιστωτικών μέσων» (Β' 2625). 

4. Την από 07.02.2017 εισήγηση της Επιτροπής Κεφα¬ 
λαιαγοράς. 

5. Την από 03.03.2017 εισήγηση τηςΤράπεζας της Ελ¬ 
λάδος. 

6. Την εισήγηση του Συμβουλίου Συστημικής Ευστάθειας. 

7. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Τροποποιούμε την υπ' αριθμ. ΓΔΌΠ0001608ΕΞ2015/ 
07.12.2015 απόφαση του Υπουργού Οικονομικών 
(Β' 2625), προσθέτοντας στο τέλος της παρ. 3 του άρθρου 
1 δύο νέα εδάφια, ως εξής: 

«Ειδικότερα, για τα υπό στοιχείο α) της παρούσας, το 
ανωτέρω όριο υπολογίζεται συνολικά ανά ΑΕΔΑΚ λαμβά- 
νοντας υπόψη την αξία του χαρτοφυλακίου των ΟΣΕΚΑ 
του ν. 4099/2012 τους οποίους διαχειρίζεται η ΑΕΔΑΚ και 
έχουν αδειοδοτηθεί από την Επιτροπή Κεφαλαιαγοράς. 

Καθ' υπέρβαση του παραπάνω ορίου, το οποίο παρα¬ 
μένει αμετάβλητο στο επίπεδο της αξίας του χαρτοφυ¬ 
λακίου που είναι επενδεδυμένο στο εξωτερικό κατά την 
31 η Ιουλίου 2015 σύμφωνα μετά οριζόμενα στο δεύτερο 
εδάφιο της παρούσας παραγράφου, από τη δημοσίευση 
της παρούσας επιτρέπεται η αγορά μεριδίων ΟΣΕΚΑ με 
χρηματικά ποσά τα οποία, σύμφωνα με την παρ. 11 στοι¬ 
χείο στ) του άρθρου πρώτου της Πράξης Νομοθετικού Πε¬ 
ριεχομένου της 18ης Ιουλίου 2015, μεταφέρονται από την 
αλλοδαπή με μεταφορά πίστωσης σε λογαριασμούς που 
τηρούνται σε πιστωτικά ιδρύματα που λειτουργούν στην 
Ελλάδα και ενεργούν ως θεματοφύλακες ΟΣΕΚΑ, και τα 
οποία δεν προέρχονται από ρευστοποίηση υπαρχόντων 
μεριδίων ΟΣΕΚΑ για τα οποία ήδη επιτρέπεται η επανε- 
πένδυσή τους σύμφωνα με τα προηγούμενα εδάφια.». 

Η παρούσα ισχύει απάτη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 



ΕΘΝΙΚΟ 

ΤΥΠΟΓΡΑΦΕΙΟ 

